

PROJEKTS uz 14.09.2023.

vēlamais datums izskatīšanai FK: 20.09.2023.

domē: 28.09.2023.

sagatavotājs V.Kuks

 ziņotājs: E.Šēpers

LĒMUMS

Ādažos, Ādažu novadā

2023. gada 28. septembrī **Nr.xxx**

**Par atsavināmo nekustamo īpašumu “Ādažu novada meži” un “Riekstu iela A” zemesgabalu nosacītās cenas apstiprināšanu**

Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 14.09.2023. sēdes protokolu Nr. ĀNP/1-7-14-2/23/28 un izvērtējot domes rīcībā esošo informāciju, kā arī ar lietu saistītos apstākļus, konstatēja:

1. Ar Ādažu novada domes 22.06.2021. lēmumu Nr. 147 “Par zemes ierīcības projektu nekustamajiem īpašumiem “Dukši” un “Ādažu novada meži””, Komisijai tika uzdots organizēt pārdošanas cenas apstiprināšanu un atdalītā zemesgabala pārdošanu atbilstoši Publiskas personas mantas atsavināšanas likumam.
2. Komisija 25.08.2023. saņēma sertificēta vērtētāja SIA “Latio” (pašvaldības reģ. Nr. ĀNP/1-11-1/23/4385) “Ādažu novada meži” zemes vienības ar kadastra apzīmējumu 80440060138 ar kopēju platību 607 m2 aprēķināto īpašo vērtību EUR 2500.
3. Ar domes 26.04.2023. lēmumu Nr. 137 “Par atteikumu ierosināt zemes ierīcības projekta izstrādi un par nekustamā īpašuma atsavināšanu “Riekstu iela A”, Garkalne”, Komisijas priekšsēdētājam tika uzdots organizēt nosacītās cenas apstiprināšanu un “Riekstu iela A” atsavināšanu.
4. Komisija 08.09.2023. saņēma sertificēta vērtētāja SIA “Maks V vērtēšana” (pašvaldības reģ. Nr. ĀNP/1-11-1/23/4674) nekustamā īpašuma “Riekstu iela A” starpgabala zemes vienības ar kadastra apzīmējumu 80440120453 ar kopēju platību 329 m2 aprēķināto patieso jeb objektīvo tirgus vērtību EUR 987. Zemesgrāmatā reģistrētā starpgabala zemes platība 350 m2 precizēta, veicot kadastrālo uzmērīšanu.
5. Vērtējumi pamatoti ar Latvijas Īpašumu vērtēšanas standartos (LVS401:2013 LV) formulēto nekustamo īpašumu starpgabalu vērtējumu, kas veikti izmantojot netirgus vērtēšanas bāzi, ņemot vērā, ka zemes vienība ir neapbūvējama, ar ierobežotu tirgu.
6. Komisija 14.09.2023. noteica (prot. Nr. ĀNP/1-7-14-2/23/28) nosacīto cenu “Riekstu iela A” zemes starpgabalam EUR 987 (deviņi simti astoņdesmit septiņi *euro*) un “Ādažu novada meži” zemes starpgabalam EUR 2500 (divi tūkstoši pieci simti *euro*).
7. Publiskas personas mantas atsavināšanas likuma 1. panta 6. punkts nosaka, ka nosacītā cena ir nekustamā īpašuma vērtība, kas noteikta atbilstoši [Standartizācijas likumā](https://likumi.lv/ta/id/50425-standartizacijas-likums) paredzētajā kārtībā apstiprinātajiem īpašuma vērtēšanas standartiem. Šī likuma 8. panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, trešā daļa paredz, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, bet sestā un septītā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus un nosacīto cenu atbilstoši mantas vērtībai nosaka mantas novērtēšanas komisija.
8. Publiskas personas mantas atsavināšanas likuma Pārejas noteikumu 12. punkts paredz, ka līdz brīdim, kad spēku zaudē [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums), atsavināmā neapbūvētā zemesgabala nosacītā cena nedrīkst būt zemāka par zemesgabala kadastrālo vērtību. [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) ir spēkā esošs.
9. “Riekstu iela A” zemesgabalam Nekustamā īpašuma valsts kadastra informācijas sistēmas datos reģistrēta kadastrālā vērtība EUR 46, kas ir zemāka par vērtētāja noteikto starpgabala patieso, jeb objektīvo tirgus vērtību EUR 987.
10. “Ādažu novada meži” zemesgabalam Nekustamā īpašuma valsts kadastra informācijas sistēmas datos reģistrēta kadastrālā vērtība EUR 85, kas ir zemāka par vērtētāja noteikto starpgabala patieso, jeb objektīvo tirgus vērtību EUR 2500.
11. Saskaņā ar iepriekš pieņemtajiem domes lēmumiem Komisija organizēs Starpgabalu pārdošanu par brīvu cenu zemes īpašniekiem, kuru zemei piegul šie starpgabali.
12. Pašvaldību likuma 10. panta pirmās daļas 16. punkta, kā arī Publiskas personas mantas atsavināšanas likuma 5. panta pirmās daļas izpratnē, pašvaldības dome ir tā institūcija, kura dod atļauju atsavināt pašvaldības nekustamo īpašumu.

Dome secina, ka Komisijas noteiktās Īpašumu zemesgabalu nosacītās cenas ir noteiktas atbilstoši Publiskas personas mantas atsavināšanas likuma normām un ir apstiprināmas.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 5. panta pirmo daļu, un Finanšu komitejas 20.09.2023. atzinumu, Ādažu novada pašvaldības dome

**NOLEMJ:**

Apstiprināt atsavināšanai nodoto Ādažu novada pašvaldības īpašumu nosacīto cenu:

1. EUR 2 500,- (divi tūkstoši pieci simti *euro*) jeb 4,12 EUR/m2 nekustamā īpašuma “Ādažu novada meži”, Ādažu pag., Ādažu nov., kadastra Nr. 8044 010 0098 sastāvā ietilpstošai neapbūvētai zemes vienībai 607 m2 platībā ar kadastra apzīmējumu 8044 006 0138.
2. EUR 987,- (deviņi simti astoņdesmit septiņi *euro*) jeb 3,0 EUR/m2 nekustamā īpašuma “Riekstu iela A”, Garkalne, Ādažu pag., Ādažu nov., kadastra Nr. 8044 012 0453 sastāvā ietilpstošai neapbūvētai zemes vienībai 329 m2 platībā ar kadastra apzīmējumu 8044 012 0453.

Pašvaldības domes priekšsēdētāja K. Miķelsone

Noraksti: Komisijai, NĪN, GRN, TPN - @